1069



Evenimente 
 28 ianuarie: Revoltați împotriva normanzilor, anglo-saxonii reușesc să ocupe Durham; garnizoana normandă, în frunte cu Robert de Comines, este masacrată.

28 aprilie: Odată cu moartea lui Magnus al II-lea, fratele său Olaf al III-lea rămâne singur pe tronul Norvegiei.

2 mai: Iziaslav este restabilit pe tronul din Kiev, avînd sprijinul trupelor trimise de regele Boleslav al II-lea al Poloniei; Vseslav se refugiază la Polotsk.

24 iunie: Fiii lui Harold al II-lea debarcă în Anglia de sud-est, însă sunt respinși de către contele Brien de Bretagne.

21 septembrie: Anglo-saxonii și danezii cuceresc York, distrug cele două castele și ucid circa o sută de normanzi; Guillaume Malet este luat prizonier.

25 decembrie: William I primește supunerea feudalilor din Northumbria, după care devastează regiunea dintre Tyne și Tees.

Nedatate 
februarie: Noul conducător musulman al Sevillei este silit să ofere tribut regelui Alfonso al VI-lea al Castiliei.
februarie: Garnizoana normandă din York, condusă de Robert Fitz Richard, este anihilată de către rebelii anglo-saxoni; conduși de Edgar Atheling, aceștia din urmă ocupă mai multe locații din Northumbria.
martie: Chemat de către Guillaume Malet, regele William I se îndreaptă în marș către nordul Angliei și recucerește York, iar mai apoi și Winchester.
 mai: Selgiucizii eșuează în tentativa de a cuceri Iconium de la bizantini.
 septembrie: Conciliul de la Mainz, referitor la divorțul împăratului Henric al IV-lea; legatul papal Pietro Damiani refuză să îl accepte.
decembrie: Regele William I al Angliei devastează nordul regatului, care trecuse sub dominația rebelilor anglo-saxoni, și expropriază mai mulți nobili ai acestora (care pleacă în exil), averile lor fiind distribuite normanzilor; pretendentul Edgar Atheling este nevoit să se refugieze în Scoția, iar flota daneză este alungată.
 Atacată de selgiucizi, Cappadocia este degajată de trupele bizantine conduse de Romanus Diogenes, care este nevoit însă să întrerupă acțiunea ca urmare a revoltei lui Robert Crispin; în timp ce se îndreaptă în marș către lacul Van, o parte a trupelor bizantine conduse de Filaret Brachamios (de origine armeană) sunt surprinse și distruse de către turcii selgiucizi, care avansează până la Iconium.
 Generalul Nasir al-Dawla din dinastia hamdanizilor amenință cu detronarea pe califul fatimid al Egiptului Al-Mustansir Billah.
 Mercenarul normand Robert Crispin se revoltă împotriva bizantinilor în fortăreața de la Maurokastron (în thema Armeniakon); răscoala este reprimată de Roman Diogenes în luna mai.
 Reforme fiscale în China, promovate de către cancelarul Wang Anshi, menite a reduce corupția din administrație și armată, instituirea sistemului "baojia".
 Regele Sven al II-lea al Danemarcei trimite în Anglia o flotă comandată de frații săi; ajunsă pe țărmurile de sud-est, aceasta devastează Dover, Sandwich, Ipswich și Norwich.
 Revoltă comunală la Le Mans; răsculații îl solicită pe Ugo de Este să accepte să devină duce de Maine.

Arte, Știință, Literatură și Filozofie 
 William I al Angliei întemeiază abația de la Selby.

Înscăunări 
 24 decembrie: Godefroi al III-lea, duce de Lorena
 Al-Mu'tamid, conducător musulman în Sevilla (1069-1091)

Nașteri 

 Henric I (Henri Beauclerc), rege al Angliei (1100-1135), (d. 1135)

Decese 
 18 februarie: Raimbaud de Reillane, arhiepiscop de Arles (n. ?)
 28 februarie: Al-Mu'tadid, conducător musulman al Sevillei (n. ?)
 28 aprilie: Magnus al II-lea al Norvegiei (n. 1048)
 24 decembrie: Godefroi al II-lea (le Barbu), duce al Lorenei (n. 997)
 Ibn Hazm, filosof și teolog musulman (n. 994)

Vezi și 
 Listă de conducători de stat din 1069

1069